अध्यात्म का आधार लेकर निर्णय लेना चाहिए
बेरोजगारी और महंगाई गई नहीं है। किसी नए शोर में खो गई है, अब आने वाले कुछ दिन बहुत शोर-शराबे के होंगे। कभी-कभी शोर भी भटकाने के काम आता है। महाभारत में जब कौरव हावी होते थे तो श्रीकृष्ण भीम से कहते थे, गर्जना करो।Pt. Vijayshankar Mehta's column - Decision should be taken on the basis of spirituality
बेरोजगारी और महंगाई गई नहीं है। किसी नए शोर में खो गई है, अब आने वाले कुछ दिन बहुत शोर-शराबे के होंगे। कभी-कभी शोर भी भटकाने के काम आता है। महाभारत में जब कौरव हावी होते थे तो श्रीकृष्ण भीम से कहते थे, गर्जना करो। और भीम की गर्जना से हाथी उछल जाते थे। ये शोर का समय है। इस शोर के धक्के से अपने आपको बचाना खुद की जिम्मेदारी होगी।
कुछ लोग हैं, जिनको नौकरी मिली नहीं और जो नौकरी कर रहे हैं, उनसे पूछो तो कहते हैं कि नौकरी करने का अर्थ है कानों में रुई डालो, आंखों पर पट्टी बांध लो, होठों पर गोंद लगाओ, तभी नौकरी बचती और चलती है। वरना कौन-कब बाहर हो जाए, कह नहीं सकते। कुछ लोगों को नौकरी छोड़ने का शौक होता है, कुछ को मिल नहीं रही।
सब मिलाकर असर पड़ता है जेब पर, गृहिणियों के लिए चुनौती खड़ी हो गई। वो अभी महंगाई से जूझ ही रही थीं कि ये शोर आ गया। इसलिए प्रजातंत्र में चुनाव भी एक यज्ञ है, यज्ञ एक कर्मकांड है। तो मतदान से जुड़ना चाहिए, लेकिन अध्यात्म का आधार लेकर निर्णय लेना चाहिए।